da nb da da da nl sv da da da de en de da da da fr da da fr en de da da da da da da sl sv da da da sv sv da nn nb en ro de en sv da de nb fi en en de da da da da da da de da da da da da da da da de ru en en da da da da da da da en da da da da en fr da da da da da da da da da da da da da da da da en da da da da da da da da en da da da da da da da da en da da da da da da da da de sv sv da da da sv da da da da da da da da da da da en es da da da da da da lt da da eo da eo da da sv da sv da gl da da da da da da da da da da da da da da da da fr da da da en sv da nn nn de da da da da da da sv fr da da da nn da da da da da da pt da da da da da da da da sv da da da da da da da en da da da nb nl da nn da da da pt de da sv da da nb da vi de en sv da hbs_lat en de da da en en da hbs_lat en da hbs_lat ru da da hbs_lat da da sv
Digte om Livet - www.anettekruse.dk
Digte om Livet - og andre tosserier(-;
Alle vi danskere kender Halfdan Rasmussens børnerim...
Både alle os aboriginals;- og alle jer, der er kommet hertil senere.😎
Hans bogstav-ABC er kendt af både børn og voksne, og når man får lyst til at lege med et rim;- når man venter ved busstoppested, står i køen i Brugsen, eller kommer i godt humør og spontant ryger på et rim i farten - er det ofte et af Halfdans børnerim...
Derfor har jeg ikke valgt børnerim her...
Du kender dem jo allerede! 😎
Jeg har valgt nogle af hans tidlige digte, hvor den alvorlige digter folder sig ud og får sagt nogle seriøse ting om livet, døden og alt det, der ligger i mellem...
Om sine egne digte skrev han...
De første læser andre folk.
Selv læser jeg de sidste.
Jeg har dog ikke helt kunnet holde fingrene fra de muntre digte...
Hvem kan nu også det? 😀
Om  Halfdan Rasmussen kan du læse mere her.🙂
Jeg vil varmt anbefale dig at få fingre i Halfdans Digte med forord af Johannes Møllehave. Bogen er udgivet på Schønbergs forlag i 2004. En lille sag på godt 530 sider - alt inkl. Ikke én side er for meget! 🙂
Den glæde vi fandt hos hinanden
bag ord som blev til, da vi tav,
er større end glæden, der kaldte sig ind
Vi er, hvad vi skænker hinanden.
Vor lykke er det, vi formår
at hvælve os over og fylde med kraft
fra de kræfter, vi ikke forstår.
Stille nat, hvor kornet dæmpet nynner.
Stille nat, hvor stjernerne står tændt
Under græssets dybe, grønne hynder
sover én, din mund engang har kendt.
Bag det løv, hvor nattergalen fløjter,
vugger mørket om et spurvepar.
Over søen løber myg på skøjter
under månens krumme, hvide kar.
En hvis mund, du fandt og nu har mistet,
en hvis hånd engang var lys og let,
flygter fra det kar, som nu er bristet
ånder ét med jordens åndedræt.
Roligt smuldrer hendes glemte dage,
dæmpet synker nattens altervin
over det, der endnu er tilbage
af den mund, som brændte under din.
Var hun blot en drøm i dine drømme,
var hun blot en sitren ved din mund,
vil du ane hendes skygge strømme,
som en kilde af den mørke bund.
Evigt vil du høre hendes stemme,
brystets lyse tuer skal engang
vugge mod dit bryst. Og du skal glemme
hvad dit eget mørke hjerte sang.
Den, du søger, skal du aldrig finde -
Den, du finder, er en del af den,
som forløste, hvad du inderst inde
søgte mod og dog lod smuldre hen.
Derfor elsker du de lyse tuer,
derfor drikker du den røde vin,
når den hamrer sine hede luer
mod den mund, der brænder under din.
Stille nat, hvor kornet dæmpet nynner.
Stille nat, hvor stjernerne står tændt
Under græssets dybe, grønne hynder
sover én, din mund engang har kendt.
Bag det grønne løv går nattens skygger,
mørket vugger om et spurvepar.
Nattens dybe stilhed står og bygger
mure om de skrøbelige kar.
Halfdan Rasmussen, Stille nat, 1948
Lev i dag, så du kan dø i morgen.
Lad dit hjerte slå for mer' end én.
Den, som skænker livet sine drømme
skal forlade jorden rig og ren.
Lev dit ene liv, som var du viet
til at sone alt, hvad vi forbrød.
Gør dig ren, at du en dag kan smile
gennem sorgen i din egen død.
Mød din død, som var den livets blomstring.
Høsten blusser varmt på vårens bund.
Lev i dag så du kan dø i morgen
lykkelig for hver en levet stund.
Halfdan Rasmussen, Lev i dag, 1949
på sejr og tab
Og I skal drikke
Min smerte og min død
Halfdan Rasmussen, Menneskesøn, 1949
Noget om at føle sig grebet...
I går sprang altid ud
I dag sprang jomfru Olsen
Men da en sanger stod
og kvad om våren,
før hun ramte gården.
Og da hun syntes godt
lod hun sig gribe af
Halfdan Rasmussen, fra Tosserier, 1960
Noget om et bankesystem....
Jeg kan ikke li' folk,
der vil snakke konstant,
for jeg tror ikke på,
at så meget kan være sandt.
Og hvis sandheden bor
i den talende pause
må man prøve at gøre
Jeg har fundet en løsning,
Den består i et hårdt,
der blir sat i funktion
af den snaksomme sel.
Og såfremt han blir ved
blir han banket ihjel.
Halfdan Rasmussen, Tosserier, 1960
Dagen er gået til hvile,
for dagen er træt.
Solen har lagt sin pensel
og lagt sin palet.
Ude i rummet, hvor skyerne
går, som de plejer,
vandrer en lille mand
med en grøn, lille bajer.
Se, han er skaldet som månen
og lige så fuld!
Glad er han osse. Han ler,
når han trimler omkuld.
Stjerner går ind i hans øjnes
Klang af krystal... Det er Jensen,
der klinker med månen!
Halfdan Rasmussen, fra Tosserier, 1960
Kom nat med søvn og hvile
Gør søvnen dyb og drømmen god.
Læg alle floders mile
ind i vort trætte blod.
Kom nat og dæk vort feje,
forpinte hjertes mørke bund.
Byd alle støvets veje
til hvile på vor mund.
Kom nat med blinde spejle
til vores øjnes vågne ro
Og sig, at vi kan fejle
og dog forblive tro
Kom nat med regnfuld stemme
og syng os barnlige og små,
at også vi må glemme,
Halfdan Rasmussen, Aftenbøn, 1954 (Skoven)
Nu må du se at få fat i den digtsamling!
Jeg kan lide denne side Du kan lide denne side • 21 personer kan lide denne side
Del siden på Facebook
Skriv en ny kommentar: (Klik her)
Klik her og skriv din kommentar
Send mig en e-mail når nogen følger op på min kommentar.
Anette | Svar 28.07.2012 02:00
Kære Mikael. Jeg fandt digtet i Halfdans Digte, hvor Møllehave i sit forord kalder det "Dybere stilhed end stilheden." Du har naturligvis ret(-; Hilsner Anette
lmikaeld | Svar 27.07.2012 21:40
Det digt, du kalder for Stilhed, hedder i virkeligheden 'Noget om et bankesystem.'
Tak for ordene om mit cybersted - og du har da helt ret! Jeg havde knagme fået slettet et vers ved redigeringen NU er det ok! KH Anette
Fandt til min glæde det meste af digtet "Aftenbøn" her på siden.
Hyggeligt sted du har i cyberspace.
Jo, det gør det måske, Peter. Det er mange år siden, jeg flyttede derfra, men send mig en mail - Kontakt (ude til venstre med lidt info. Hilsner Anette
Sjovt nok har jeg tilbragt en masse tid ude på mosen i min skoleferie.
Min familie kommer fra verup mose. Jeg ved ikke om Poul Hansen siger dig noget.